section_heading: Način rada
paragraph_text: Na drugoj strani cijevi, drugo magnetno polje izdvaja atome izmijenjenog energetskog stanja ako je mikrovalno polje na točnoj frekvenciji. Jedan detektor na kraju cijevi daje izlaz proporcionalan broju cezijevih atoma koji ga udaraju, pri čemu su najveće vrijednosti izlaza onda kad je mikrovalna frekvencija točna. Ta najveća vrijednost se potom koristi za izvođenje male ispravke, kako bi se kristalni oscilator, odnosno mikrovalno polje, postavili na preciznu frekvenciju. Tako utvrđena frekvencija se potom dijeli s 9 192 631 770, kako bi se dobio jedan otkucaj po sekundi potreban u realnom svijetu.